Minstens 6 dood tydens skietery in DuitslandPolisie op die toneel ná skote in Rot Am See, Duitsland, gevuur is (24 Januarie 2020) (Foto: Sebastian Gollnow/dpa via AP) Minstens ses persone is dood en verskeie beseer tydens ŉ skietery in die suidweste van Duitsland, berig die Duitse nuusagtenskap dpa. Aalen-polisie het gesê die skietery het Vrydagmiddag in Rot am See plaasgevind. ŉ Verdagte is glo reeds in hegtenis geneem en volgens die polisie is geen ander verdagtes voortvlugtig nie. Holger Binert, woordvoerder vir die polisie, het aan die Duitse uitsaaier n-tv gesê die aanvanklike ondersoek dui daarop dat die verdagte en een of meer van die slagoffers mekaar geken het. Rot am See is ongeveer 170 km noordwes van München geleë.